इंटरव्यू की तैयारी छोटी-छोटी गलतियों से बचना सफलता के टिप्स
कंपनी क्या करती है, कंपनी किस दिशा में जा रही है आदि रिसर्च आपको इंटरव्यू में एक गंभीर उम्मीदवार के रूप में प्रस्तुत करने में सहायता करेगी। व्यवसाय या संस्थान जिसके लिए आपने अप्लाई किया है, उनके कुछ आंकड़े, उनके लक्ष्य, उनके काम करने का तरीका, तथा उनके प्रतिद्वंद्वियों के समकक्ष संस्थान की स्थिति आदि के बारे में जानकारियाँ इकट्ठा करने की कोशिश करें।  कंपनी की वेबसाइट देखें और उस शब्दावली पर ध्यान दें जिसे वह प्रयोग करते हैं। उदाहरण के लिए यदि आप एक रेस्तरां में नौकरी के लिए आवेदन कर रहे हैं तो संबधित शब्दावली तथा काम करने के स्टाइल को समझने की कोशिश करें। यदि आप फार्मा मैग्जीन में संपादक (editor) के लिए आवेदन कर रहे हैं तो आपके लिए फार्मा अथवा दवाइयों की जानकारी  मददगार हो सकती है। अपने साक्षात्कारकर्ता (interviewer) का नाम और कंपनी में उस व्यक्ति की भूमिका के बारे में कुछ विवरण जानने के बाद आप एक अधिक सकारात्मक प्रभाव बनाने में सफल हो सकते हैं और इंटरव्यू के दौरान आपका संवाद भी प्रभावी होगा। इंटरव्यू में सफलता काफी हद तक इस बात पर निर्भर करती है कि आपने पूछे गए प्रश्नों के जबाब कैसे और कितने आत्मविश्वास से दिए। साक्षात्कारकर्ता क्या सुनना चाहता है यह आपके लिए पता लगाना बहुत जरुरी है। इसके लिए संभावित प्रश्नों की सूची बनाएं और उनके जबाब तैयार करें जिससे इंटरव्यू के दौरान इनका उत्तर विश्वास से दिया जा सके। सटीक और ईमानदार पंरतु सकारात्मक उत्तर तैयार करें। हम आपको इंटरव्यू में अक्सर पूछे जाने वाले कुछ प्रश्न बता रहे हैं:   आप इस कंपनी के बारे में क्या जानते हैं? इस कंपनी के लिए आप क्यों एक बेहतर उम्मीदवार हैं? टीम के लिए आप क्या अलग कर सकते हैं? अपनी किसी पूर्व जॉब में काम के दौरान आई बड़ी चुनौती का सामना आपने कैसे किया, विस्तार से बताएं। काम से संबधित अभी तक की आपकी सबसे बड़ी चुनौती क्या रही है? आपकी सबसे बड़ी ताकत क्या है? सबसे बड़ी कमजोरी? ये कुछ ऐसे प्रश्न हैं जो लगभग सभी इंटरव्यू में पूछे जाते हैं और उम्मीदवार इंटरव्यू के दौरान इनसे दो-चार होते दिखाई दे रहे होते हैं। ये प्रश्न आपसे लगभग प्रत्येक इंटरव्यू में पूछे जायेंगे इसलिए बेहतर होगा कि इन प्रश्नों पर काम करें।   इन प्रश्नों के जबाब में हम कभी-कभी आत्म प्रशंसा में खो जाते हैं: ऐसा ही एक अच्छा उत्तर है, "यदि काम या फिर समयबद्दता की बात की जाए तो मैं बहुत व्यवस्थित हूँ, लेकिन जब आप मेरा डेस्क देखेंगे तो आपको ऐसा पता नहीं होगा"। इसी तरह एक ईमानदार और प्रभावी जबाब हो सकता है, "मैं अधिकतर जिम्मेदारियाँ आगे बढ़कर लेता हूँ, लेकिन कभी-कभी जब मुझे खुद अपने लिए जरुरत होती है तो मैं पूछना भूल जाता हू्ँ"। यदि आप किसी वरिष्ठ जॉब या ऐसी जॉब के लिए आवेदन कर रहे हैं जिसमें आपको टीम लीड करनी है तो अपनी लीडरशिप खूबियों, आत्मनिर्भरता और आत्मविश्वास पर अवश्य जोर दें। अपनी स्ट्रेंथ बताने के लिए एक अच्छा जबाब यह भी हो सकता है: "मैं अपना विज़न बताने के लिए लोगों से संवाद स्थापित करने, तथा दूसरों को एक कॉमन लक्ष्य के लिए उत्साहित करने में सक्षम हूँ"। अपनी कमजोरी बताने का एक अच्छा तरीका यह भी हो सकता है: "मुझे याद रखना पड़ता है कि कब मुझे अपने काम की गति को कम करना है और एक बार में एक ही प्रोजेक्ट करना है। कई बार में बहुत ज्यादा कोशिश करता हूँ।"  अगर आप एक प्रवेश स्तर की जॉब के लिए आवेदन कर रहे हैं तो साक्षात्कारकर्ता आपसे लीडरशिप के बारे में बहुत ज्यादा नहीं पूछेगा। ऐसे में आपकी स्ट्रेंथ हो सकती है: "मैं दिशार्निदेशों का पालन बहुत अच्छे से करता हूँ, तथा मैं एक स्वाभाविक फास्ट लर्नर हूँ। अगर मुझे कुछ नहीं पता होता है तो मैं उसे जल्दी-से-जल्दी सीखने की कोशिश करता हूँ ताकि यह मुझे दोबारा न पूछना पड़े।" एक कमजोरी इस प्रकार बताई जा सकती है: "मेरे खुद के विचार कई बार बहुत अच्छे नहीं होते हैं, परंतु मैं दूसरों के विचारों को लागू कराने के लिए हमेशा उनकी मदद करने में खुश रहता हूँ।" इंटरव्यू के दौरान या इंटरव्यू के बाद अक्सर साक्षात्कारकर्ता आपसे कुछ प्रश्न पूछने को कहते हैं। यह पहली बार इंटरव्यू देने वाले उम्मीदवारों के लिए बहुत महत्वपूर्ण है। प्रश्न पूछने से संवाद में आपकी गंभीरता का पता चलता है। पहले से तैयार प्रश्न यहाँ पर इसलिए भी जरुरी हो जाते हैं क्योंकि हो सकता है कि इंटरव्यू के दौरान आपको एेसा कोई प्रश्न सूझे ही नहीं जो आप पूछना चाहते हैं। हम यहाँ कुछ ऐसे प्रश्न अापको बता रहे हैं जो उम्मीदवार साक्षात्कारकर्ता से पूछ सकते हैं:  आपको यहाँ काम करना कैसा लग रहा है? इस कंपनी में सफलता का क्या राज है? या फिर, इस कंपनी में कैसे आगे बढ़ा जा सकता है? मैं सबसे नजदीक किसके साथ काम करुँगा? मेरे दिन-प्रतिदिन के कार्य में क्या-क्या शामिल है? भविष्य में आगे बढ़ने के लिए इस कंपनी में क्या संभावनाएं हैं? मेरी पोजिशन से संबंधित कंपनी का क्या टर्नओवर है? इंटरव्यू के दौरान आपका संभावित नियोक्ता आपका वास्तविक रूप देखना चाहता है न कि बनावटी जोकि जॉब पाने के लिए कैसे भी उत्तर दे रहा हो। इंटरव्यू का उद्देश्य अपने आप को बनावटी या अति उत्साहित दिखाने का नहीं होता, न ही ऐसा कि आप वही बोलें जो कि साक्षात्कारकर्ता सुनना चाहता हो। साक्षात्कारकर्ता आपसे गंभीर उत्तर और आपकी समझदारी तथा आपका विश्वास देखना चाहता है। अति उत्साहित होकर ऐसा बोलने से बचें: "मेरी अकेली कमजोरी यह है कि मैं बिल्कुल भी गलती नहीं करता हूँ, और मैं एक परफेक्शनिष्ट (perfectionist) हूँ।" या फिर "इस कंपनी को मेरे जैसा उम्मीदवार ही चाहिए जो कि यहाँ बिल्कुल बदलाव ला सके।" अपने सभी दस्तावेज सही तरह से फाइल अथवा फोल्डर में लगाएं। इंटरव्यू की जरुरत के हिसाब से यह अच्छा होगा कि आप अपने बायोडाटा, रेफरेन्स लैटर, वर्क पोर्टफोलियो तथा कवर लैटर की एक अतिरिक्त कॉपी लेकर चलें। यह सुनिश्चित करें कि आपने ये सभी दस्तावेज व्याकरण तथा प्रूफ रीडिंग संबंधित गलतियों के लिए ठीक कर लिए हैं। बेहतर होगा कि समय रहते ये दस्तावेज आप किसी अन्य तजुर्बेकार व्यक्ति को देखने के लिए दें जिससे कि किसी भी सिली मिस्टेक से बचा जा सके। अपने सभी दस्तावेज जैसे बायोडाटा, रेफरेन्स लैटर, वर्क पोर्टफोलियो तथा कवर लैटर आदि को अाप सही तरह से पढ़ लें तथा इनसे परिचित रहें। मसलन, तारीख, जगह, नाम तथा जिम्मेदारियाँ आदि। इंटरव्यू के दौरान पूछने पर यदि आप अनुत्तुरित या असहज होते हैं तो यह एक गलत संदेश दे सकता है। ऐसे कपड़े पहनें जिनमें आप सहज महसूस करें तथा आप प्रोफेशनल भी दिखें। कोशिश करें की ड्रेस आपकी जॉब तथा आपकी पोजिशन में फिट हो। अधिकांश इंटरव्यू के लिए गहरे रंग के सूट का सुझाव दिया जाता है। यदि आप किसी ऐसी पोजिशन के लिए इंटरव्यू दे रहे हैं जहाँ पर कैजुअल ड्रेस कोड चल सकता है तो वहाँ पैंट तथा हल्के रंग के कॉलर वाली कमीज पहनें। बहुत सारे उम्मीदवार, अनेक कारणों से, यह सोचते हैं कि इंटरव्यू में चाय अथवा कॉफी के साथ जाना अच्छा विचार हो सकता है। एक साक्षात्कारकर्ता के लिए यह अनौपचारिक हो सकता है तथा कुछ हद तक यह अनुचित भी है। ध्यान रखें कि आप किसी लंच ब्रेक में नहीं हैं जिसमें आपको इंटरव्यू से पहले चाय अथवा कॉफी चाहिए। यदि आपका इंटरव्यू बहुत जल्दी हो या फिर आपकोे देर तक इंतजार ही क्यों न करना हो, बेहतर होगा कि आप चाय या कॉफी बाद में ही लें। इंटरव्यू के दौरान ऐसा करने से आपके लिए प्लस प्वाइंट यह हो सकता है कि आपको चाय या कॉफी फैलने की चिंता नहीं होगी। अपना मोबाइल फोन स्विच अॉफ कर दें तथा अंदर ही रखें। कभी भी इंटरव्यू के दौरान अपना मोबाइल बाहर न निकलें और न ही इसे अॉपरेट करने की कोशिश करें। ऐसा बिल्कुल न दिखाएं कि फोन आपके लिए जॉब से महत्वपूर्ण है। इंटरव्यू के दौरान कंपनी के द्वारा दिए जाने वाले लाभों, सुविधाओं, वार्षिक अपरेजल या अन्य पैसे संबंधी बातें करने से बचें। इन सभी बिंदुओं पर बात करने के लिए पहले राउंड के पास होने का इंतजार करें। इन सभी बिंदुओं पर अगले राउंड में बात की जा सकती है। पहले राउंड में सिर्फ-और-सिर्फ अपनी काबिलियत तथा योग्यता की बात करने को प्राथमिकता दें।   कभी-कभी साक्षात्कारकर्ता आपसे यह पूछते हैं कि आप क्या वेतन लेना चाहेंगें? कोशिश करें कि एेसे प्रश्न से बचा जा सके लेकिन यदि आपको उत्तर देना ही है तो एक बेहतर जबाब यह भी हो सकता है, "मैं इस पोजिशन के लिए औसत वेतन (average salaries) के निचले भाग (lower end) पर काम करने के लिए तैयार हूँ।" पैसे की तुलना में आपके लिए यह जॉब अधिक महत्वपूर्ण है, ऐसा दिखाने की कोशिश करें। अपने इंटरव्यू को पूछताछ न बनने दें बल्कि इसे एक अच्छी बातचीत बनायें। संवाद जारी रखें। याद रखें कि इंटरव्यू दो योग्य लोगों के बीच बातचीत है। बचाव की मुद्रा में तब तक न आयें जब तक आपसे वास्तव में कोई गलती न हुई हो। यदि गलती हुई भी है तो इसे ईमानदारी से स्वीकार करें। इंटरव्यू आपके लिए अपने आप को साबित करने का मौका है परंतु यह अंतिम अवसर नहीं है। अपना सर्वोच्च देने की कोशिश करें तथा अपनी काबिलियत और योग्यता पर भरोसा रखें। अपने वर्तमान या पूर्व बॉस तथा कंपनी की बुराई न करें। अपने सहकर्मियों, वरिष्ठ साथियों के बारे में कुछ भी टिप्पणी करने से पहले सोचें। यदि संभव हो तो ऐसी बातों से बचें। यदि आप अपनी कंपनी की प्रतिद्वंद्वी कंपनी में ही क्यों न आवेदन कर रहे हों, तब भी किसी विवादपूर्ण अथवा किसी महत्वपूर्ण जानकारी को बाँटने से बचें। यह किसी भी नियम के तहत अच्छा नहीं माना जायेगा। आप अपनी वर्तमान जॉब क्यों छोड़ना चाहते हैं? इस प्रश्न का सकारात्मक जबाब देने का प्रयास करें। एक बेहतर उत्तर यह भी हो सकता है, "मैं अपने वर्क प्रोफाइल में और अधिक योगदान देना चाहता हूँ तथा मैं एक नई शुरुआत करने के लिए उत्साहित हूँ। मेरे लिए यह एक परफेक्ट जगह हो सकती है।" इंटरव्यू से पूर्व किसी भी प्रकार के ध्रूमपान तथा अल्कोहल से बचें। यदि आप कभी-कभी सिगरेट पीने वालों में से हैं तब भी इंटरव्यू से पूर्व इसके प्रयोग से बचें। एक ताजा रिपोर्ट के अनुसार यदि दो उम्मीदवारों की योग्यता समान हो तो 90 प्रतिशत नियोक्ता सिगरेट न पीने वाले उम्मीदवार को सिगरेट पीने वाले की तुलना में वरीयता देते हैं। सही हो या गलत, पंरतु यह सच है कि ध्रूमपान करने वाला व्यक्ति अन्य व्यक्तियों की तुलना में अधिक नर्वस होता है। इसी तरह तनाव को दूर करने के लिए शराब के सेवन से बचें। आप इंटरव्यू के दौरान चुस्त तथा विश्वास से पूर्ण होना चाहते हैं न कि आपके जबाब बहके हुए हों। साक्षात्कारकर्ता आपसे गंभीरता की उम्मीद करता है न कि तनाव की। अरबपति रिचर्ड ब्रैनसन मानते हैं कि वो तजुर्बेकार या क्वान्टिफिएवल स्किल (quantifiable skills) की तुलना में एक अच्छे व्यक्तित्व को नौकरी में प्राथमिकता देते हैं। प्रत्येक जॉब अलग होती है और अनुभव के आधार पर सभी जरुरी स्किल सीखी जा सकती हैं। इसलिए खुद को दिखाएं, कुछ और बनने की कोशिश न करें। अपने व्यक्तित्व का पूरा प्रभाव दिखने दें और उसे व्यर्थ की बातें करके छिपने न दें। इंटरव्यू के दिन अापके लिए इससे बुरा कुछ और नहीं हो सकता कि आप इंटरव्यू में देर से पहुँचें। समय का ध्यान रखें और बताए गए टाइम टेबल का पालन करें। अगर आपको इंटरव्यू स्थल के बारे में ठीक से जानकारी नहीं है तो अच्छा होगा कि एक दिन पहले ही आप उस स्थान को देख आयें एवं रास्ता समझ लें ताकि आप इंटरव्यू वाले दिन रास्ता न भटक जायें। निश्चित समय से 10 या 15 मिनट पहले इंटरव्यू स्थल पर अवश्य पहुँचें।  हालाँकि समय पर पहुँचना अति आवश्यक है परंतु समय से अधिक जल्दी पहुँचना भी ठीक नहीं है। ऐसा करने पर आपका संभावित नियोक्ता आपकी गंभीरता पर प्रश्न लगा सकता है कि आप दिशानिर्देशों का पालन नहीं करते हैं। अगर वे चाहते हैं कि आप एक निश्चत समय पर वहाँ पहुँचें तो आप उसी के अनुरुप चलें। अधिक-से-अधिक 30 मिनट पहले पहुँचें, इससे जल्दी नहीं। यदि आप साक्षात्कारकर्ता पर अच्छा प्रभाव छोड़ना चाहते हैं तो बताए हुए निर्देशों का सही से पालन करें। इंटरव्यू के दौरान इंतजार करते समय अपने अापको नोट्स लिखने, जॉब डिस्क्रिपशन या कंपनी के बारे में जानकारी हासिल करने में व्यस्त रखें। अपने दस्तावेज तथा सामान आदि को बाएं हाथ में रखें ताकि साक्षात्कारकर्ता के मिलने पर आप सहजता से उनसे हाथ मिला सकें। यदि आप, इंटरव्यू शुरू होने से 5 मिनट पहले टॉयलेट या कहीं किसी पर्सनल जगह पर जा सकते हैं। दर्पण में देखें और सीधे खड़े हो जाएं, अपने कंधों को पीछे, पैरों को कूल्हे-चौड़ाई के अलावा, और अपने हाथों को अपने कूल्हों पर रखें। फिर, एक या दो मिनट के लिए उसी पोज़ में रहें। इसका एक मानसिक और यहां तक ​​कि शारीरिक प्रभाव भी हो सकता है जो आपको अधिक शक्तिशाली और आत्मविश्वास महसूस कराता है। इसे सकारात्मक प्रतिज्ञान के साथ जोड़कर देखें, जैसे, "मैं इस पद के लिए पूरी तरह से योग्य हूँ, और मुझे यह दिखाने की ज़रूरत है!" इंटरव्यू के दौरान आप नर्वस हो सकते हैं क्योंकि आप अपना सर्वश्रेष्ठ देना चाहते हैं। इसमें कोई दोराय भी नहीं है कि यह दुविधा वाला समय होता है। लेकिन ध्यान रखें कि आपको यह जॉब पाने के लिए कोई नाटक नहीं करना है बल्कि जो आप हैं वही वास्तविकता में दिखाना है। अपना ध्यान बनाए रखें तथा शांत एवं एकाग्रचित रहने की कोशिश करें। संवाद के दौरान ध्यानपूर्वक सुनें। जो आप हैं वही रहें।  साक्षात्कारकर्ता आपसे सीरियस तथा थोड़ी सी नर्वसनेस की भी अपेक्षा करता है। इसलिए ज्यादा चिंता न करें। हो सकता है कि आपकी ऐसी मुद्रा आपको उस स्थिति से बाहर लाने में मदद करे और साक्षात्कारकर्ता आपसे कुछ पर्सनल लेवल पर बात करे जोकि आपके लिए मददगार हो सकता है। संवाद के दौरान छोटी-छोटी बातें करते रहें। इंटरव्यू के दौरान आपके लिए इससे खराब बात और कुछ नहीं हो सकती कि आप साक्षात्कारकर्ता से उनका प्रश्न दोबारा दोहराने के लिए कहें वो भी तब जब आपका खुद का ध्यान कहीं और था। आपके जरा से ध्यान भटकाने से कहीं ऐसा न हो कि आप अयोग्य करार दिए जायें। अधिकांश इंटरव्यू सामान्यतः 15 मिनट से अधिक नहीं चलते और एक घंटे से ज्यादा तो बिल्कुल नहीं। इसलिए उस छोटे से समय के दौरान संवाद पर ध्यान बनाये रखें और सकारात्मक रहें। इंटरव्यू के दौरान सही प्रकार से बैठने का बहुत महत्व है। कमर को सीधा रखें और शांत बैठें। आवश्यकतानुसार संवाद की गति को बनाये रखने के लिए थोड़ा आगे भी झुक सकते हैं परंतु बहुत अधिक नहीं। साक्षात्कारकर्ता को ध्यान से सुनें तथा नजर मिलाकर बात करें। यदि आप संवाद के दौरान दायें बायें देखेंगें तो इससे यह संदेश जायेगा कि आपमें विश्वास की कमी है और यह आपके लिए नकारात्मक हो सकता है। एक बहुत अच्छी इंटरव्यू ट्रिक है कि इंटरव्यूअर की आँखों के बीच में नोज ब्रिज को देखें। उन्हें कोई अंदाजा नहीं होगा कि आप उनसे ऑय कॉन्टैक्ट नहीं कर रहे हैं और यह आपको थोड़ा आराम करने में मदद करेगा। एक दोस्त के साथ यह ट्राय करें, आप चकित हो जाएंगे। इंटरव्यू के दौरान एक सामान्य गलती यह भी मानी जाती है कि उम्मीदवार बहुत ज्यादा और बहुत तेजी से बोलते जाते हैं। आपका बहुत ज्यादा बोलना और साक्षात्कारकर्ता की काफी देर तक चुप्पी, ये दोंनों ही एक आदर्श इंटरव्यू के लिए अच्छे संकेत नहीं हैं। अपनी नर्वस स्थिति से बाहर आने के लिए भी अधिक बोलना एक अच्छा विकल्प नहीं है। शांत बैठें और ध्यानपूर्वक सुनें। जितनी आवश्यकता हो उतना ही बोलें और वो भी सोच समझकर। आपसे प्रश्न पूछे जाने पर उसका उत्तर तुरंत न दें। प्रश्न को समझने की कोशिश करें और कुछ समय लेकर सोच-समझकर उत्तर दें। बल्कि किसी गंभीर प्रश्न के तुरंत, बिना सोचे उत्तर देने से साक्षात्कारकर्ता आपके लिए इस निष्कर्ष पर भी पहुँच सकता है कि आपकी छवि बिना सोचे, बिना विचार करे काम करने की है जो कि आपके लिए नकारात्मक भी हो सकती है। आपके लिए एक अच्छा तरीका यह भी हो सकता है कि किसी महत्वपूर्ण प्रश्न के लिए आप कह सकते हैं, "यह वाकई बहुत अच्छा प्रश्न है, क्या मैं इसका उत्तर कुछ सोचकर दे सकता हूँ?" अब एक छोटा विराम लीजिए और अपना जबाब दीजिए। इंटरव्यू के दौरान आपके अधिकांश उत्तर सकारात्मक अर्थात् "हाँ" में होने चाहिये। मसलन, क्या अाप आवश्यकता पड़ने पर देर रात तक या फिर सप्ताहांत में काम कर सकते हैं? हाँ।,क्या आप एक साथ विभिन्न क्लांइट के साथ काम कर सकते हैं? हाँ।, क्या आपका अनुभव ऐसे वातावरण में काम करने का है जहाँ बहुत तेजी से निर्धारित समय में काम करना होता हो? हाँ। अधिकांश जॉब में आपको दिन-प्रतिदिन के काम करने तथा अन्य आवश्यक ट्रेनिंग शुरुआत में ही दी जाती हैं इसलिए इस बारे में अधिक चिंता करने की जरुरत नहीं है कि हाँ करने के बाद मैं यह काम कैसे करुँगा। ऐसे सभी संभावित प्रश्नों के उत्तर "न" में देकर समय से पहले ही जॉब के दरवाजे अपने लिए बंद न करें। अपनी सहमति जतायें और जॉब मिलने के बाद अपने काम से संबंधित सभी जानकारियाँ अतिशीघ्र इकट्ठी करें। झूठ बोलने से बचें: यदि आप अच्छा खाना बनाना नहीं जानते हैं तो कभी मत बोलिये कि आप एक बहुत अच्छे कुक हैं। इंटरव्यू के दौरान आपकी सहमति आवश्यक है परंतु इसका कतई मतलब यह नहीं है कि आप झूठ बोलें या फिर अपने तजुर्बे तथा अपनी काबिलियत से समझौता करें। झूठ बोलने से अच्छा है कि किसी प्रश्न का उत्तर यदि अाप "नहीं" में देना चाहते हैं तो विश्वास के साथ दें तथा कोशिश करें कि अपनी नहीं के लिए आवश्यक तर्क जरुर दें। अपने आप को बेचें। सामान्यतः इंटरव्यू में साक्षात्कारकर्ता आपके बारे में, आपके व्यक्तित्व के बारे में जानना चाहते हैं। आपकी सारी जानकारियाँ, आपके अनुभव, सभी कुछ आपके बायोडाटा में लिखे होते हैं और उसकी एक कॉपी साक्षात्कारकर्ता के पास होती है, परंतु वह आपसे सुनना चाहते हैं। इसलिए अपनी सभी काबिलियत को सही तरह से प्रस्तुत करें। इंटरव्यू के दौरान बहस न करें। एक अच्छी बातचीत करें। संवाद में पूरी रुचि के साथ भाग लें। जब साक्षात्कारकर्ता आपसे बात कर रहा हो तो ध्यान से सुनें तथा शालीनता से अपना जबाब दें। कुछ उम्मीदवार शुरु के कुछ ही मिनटों में इंटरव्यू से बाहर हो जाते हैं क्योंकि वह अच्छा संवाद स्थापित नहीं कर पाते हैं अर्थात् न तो प्रश्न ठीक से सुनते हैं और जबाब में कई बार बहस करने लगते हैंं। एक पैन तथा छोटा नोटपैड अपने फोल्डर अथवा ब्रीफकेस में साथ लेकर चलें। यदि आवश्यकता हो तो छोटे-छोटे नोट्स लिखें। आप अपनी एप्लीकेशन की एक अतिरिक्त कॉपी भी साथ लेकर चल सकते हैं जिस पर आपने अपने प्रश्नों की सूची बना रखी हो। नोट्स बनाने से अाप व्यस्त रहेंगें तथा इससे आपकी गंभीरता का भी पता चलता है। नोट्स लिखने से अाप महत्वपूर्ण बिंदुओं तथा नाम आदि को याद रख सकते हैं जो कि इंटरव्यू के दौरान तथा बाद में फॉलो-अप में आपके लिए मददगार हो सकते हैं। यहाँ पर यह ध्यान देना आवश्यक है कि बहुत ज्यादा तथा बहुत बड़े नोट्स न बनायें बल्कि वो ही लिखें जिसकी वास्तव में आवश्यकता हो। जरुरत से अधिक लिखना भी संवाद में बाधा डाल सकता है। इंटरव्यू के कुछ दिनों पश्चात् फॉलो-अप करना एक अच्छी योजना हो सकती है। इससे साक्षात्कारकर्ता को आपका नाम ध्यान भी रहता है। कुछ इंटरव्यू में फॉलो-अप नहीं करने के लिए कहा जाता है। ऐसी स्थिति में फॉलो-अप बिल्कुल न करें। फॉलो-अप के लिए फोन करने से अच्छा है कि आप ईमेल या फिर किसी अन्य विकल्प को चुनें। बहुत सारी कंपनी इंटरव्यू के बाद आपका रेफरेन्स चैक करती हैं। इसके लिए आपने जो रेफरेन्स दिये हैं उनको पहले से ही अलर्ट कर दें। सभी महत्वपूर्ण बिंदुओं को अंत में आवश्यकतानुसार संक्षिप्त में दोहराएं। इंटरव्यू के समाप्त होने पर साक्षात्कारकर्ता का आपको मौका देने के लिए धन्यवाद करें तथा बहुत जल्दी उनसे जबाब मिलने की उम्मीद जताएं।
इंटरव्यू से पहले कंपनी के बारे में जानकारियाँ इकट्ठा करने की कोशिश करें: इंटरव्यू के दौरान पूछे जाने वाले कुछ सामान्य प्रश्नों के उत्तर तैयार कीजिए: आपकी ताकत और चुनौतियों से संबधित: जॉब से संबंधित कुछ अच्छे प्रश्न तैयार करके लाएं: हकलाने या बड़बोला होने से बचें: इंटरव्यू से पहले अपने सभी दस्तावेज पूरे करें: इंटरव्यू के दौरान अपनी ड्रेस का ख्याल रखें: चाय या कॉफी के साथ न जायें: फोन बंद रखें: पैसे की चर्चा न करें: अच्छी बातचीत: बुराई करने से बचें: सिगरेट तथा शराब से बचें: अपना वास्तविक बताने से डरें नहीं: समय का ध्यान रखें: अपने इंटरव्यू से ठीक पहले पावर पोज़िंग प्रैक्टिस करें ताकि आप अपना सर्वश्रेष्ठ महसूस कर सकें: वास्तविक बने रहें: ध्यान से सुनना और सजग रहना: बैठने का ध्यान रखें: बोलने से पहले सोचें: आपकी सहमति: अपनी मार्केटिंग खुद करें: नोट्स बनायें: फॉलो-अप करना:
https://www.wikihow.com/Pass-a-Job-Interview https://www.wikihow.com/Pass-a-Job-Interview https://www.wikihow.com/Pass-a-Job-Interview
Getting Prepared Avoiding Common Mistakes Nailing the Interview